In nomine patris et filii et spiritus sancti. Ego Godefridus dei gratia Lingonensis episcopus presentibus et futuris notifico donum a me [canon]ice factum quatenus presenti scripto nostroque sigillo munitum, ad communem prefectum, stabile sit semper et firmum. [Dedi igitur] ecclesie sancti Stephani diuionensis ecclesiam de Uitreio, cum capella de Baiz ad eam pertinente ut pius protho[martir] eique famulantes ante Deum iugiter mei sint memores. Ad augmentum etiam misericordie dei promerende priori [dono] addidi iuxta divionensem ecclesiam de Ugneio et ecclesiam de uilla que uocatur Sancti Iuliani, ut earum reditus re[gul]ares canonici habeant et a iusto iudice pro beneficio mihi retributionem expetant. Ne aliquis uero hanc elemosinam alienare uel infringere presumat auctoritate episcopali interdico et si semel et secundo commonitus non resipuerit eterno feriatur anathemate in diuino iudicio. Hoc quoque donum nostrorum archidiaconorum testimonio et uoluntate confirmatum abbati Herberto ecclesie sancti Stephani diuionensis ueddo. Factum est hoc anno ab incarnatione domini M°. C° XLVII°, indictione Xa. Eugenio papa. Lodouico francorum rege. Ego Hunbertus lingoninsis decanus, Gocelinus archidiaconus in cuius ministerio ecclesia de Uitre et de Baie est. Fulco archidiaconus diuionensis; Poncius archidiaconus; Warnerius archidiaconus huius episcopalis doni testes existimus.